OzLabs/hebrew-wiki-articles huggingface dataset:
She Will Be Loved

She Will Be Loved (בעברית: היא תהיה נאהבת) הוא הסינגל השלישי של להקת הפופ רוק האמריקאית מארון 5 מתוך אלבום הבכורה שלהם, "Songs About Jane".

השיר נכתב על ידי סולן הלהקה, אדם לוין, ויצא לאור בשנת 2004. השיר הגיע למקומות שיא במצעדים שונים ברחבי העולם ומכר מעל 2,178,000 הורדות מאז שחרורו. השיר גם ידוע בשל הקליפ שלו, בו מככבת השחקנית קלי פרסטון. קליפ השיר בוים על ידי סופי מולר.

== מיקומי שיא ==

== הקליפ ==
בקליפ לשיר "she will be loved" מתואר "סיפור אהבה" שבמרכזו נמצאת ילדה למשפחה עשירה ובן זוגה (אדם לוין) שלכאורה מנהלים מערכת יחסים בריאה ואוהבת. מערכת היחסים שלהם מתנגשת עם מערכת היחסים של אמה של הילדה (קלי פרסטון), ובעלה העשיר, הקר והמכה. החבר של הילדה מתחיל לפתח רגשות עבור אמה שבאופן קבוע נדחית ומנוכרת על ידי בעלה, ובבירור, האם מחפשת אהבה ונחמה מצד החבר של בתה גם כן. במהלך הקליפ, ניתן לראות את החבר מתלבט לבחור בין האם לבת בעוד שהוא אוהב את שתיהן.

בסיום השיר, האם עדיין לא מקבלת יחס רומנטי מבעלה הקר, בעוד שהיא רואה את הזוג הצעיר מאושר ומאוהב ורצה בבכי. החבר רץ בעקבותיה כדי לנחם אותה, וכשהם כמעט מנשקים, השיר מלווה בטוויסט. הבת רצה בעקבות החבר שלה ורואה אותו ואת אמא שלה עומדים להתנשק. כאן מתברר שהשיר מדבר על הבת ולא על האם.

==קישורים חיצוניים==

== הערות שוליים ==

קטגוריה:שירי מארון 5
קטגוריה:שירים באנגלית
קטגוריה:וידאו קליפים שבוימו על ידי סופי מולר
קטגוריה:שירים על אלימות במשפחה
קטגוריה:בלדות רוק
קטגוריה:סינגלים שהגיעו למקום הראשון במצעד הסינגלים האוסטרלי
Sunday Morning

Sunday Morning (בעברית: בוקר יום ראשון) הוא הסינגל הרביעי מתוך אלבום הבכורה של להקת הפופ רוק האמריקאית מארון 5.
השיר יצא לאור בשנת 2004.

== מיקומי שיא ==

==קישורים חיצוניים==

== הערות שוליים ==

קטגוריה:שירי 2004
קטגוריה:שירי מארון 5
קטגוריה:שירים באנגלית
קטגוריה:שירים על יום ראשון
Makes Me Wonder

Makes Me Wonder (בעברית: גורם לי לתהות) הוא הסינגל הראשון מתוך האלבום השני של להקת הפופ רוק האמריקאית מארון 5, "It Won't Be Soon Before Long".

השיר יצא לאור בשנת 2007 והפך ללהיט ברחבי העולם. עם שחרורו, שבר השיר את השיא של הקפיצה הגדולה ביותר למקום הראשון של מצעד הבילבורד, כשזינק ממקום 64 למקום הראשון. שיא שנשבר מאוחר יותר על ידי הזמרת קלי קלארקסון בשנת 2009.

==משמעות השיר==
"Makes Me Wonder" נכתב בהתחלה כשיר אהבה שלוין כתב על "מערכות יחסים כושלות", אשר, לדבריו, "השתבשו בצורה איומה".

למילות השיר יש שתי משמעויות שונות. הוא מכיל רמיזות פוליטיות במסווה של שיר אהבה, משום שלוין "לא רוצה להטיף מוסר". הוא משלב מילים על היותו במצב של מערכת יחסים כושלת, "חוסר יכולת להבין או לבטוח" בהנהגת ארצו.

אחת המשמעויות היא על התסכול של לוין ממצב הפוליטיקה, ועל תפקידה של ארצות הברית במלחמה בעיראק. "תן לי משהו להאמין / כי אני לא מאמין לך יותר". לוין מסביר כי המילים "אולי לא מכוונות לממשל בוש, אבל אולי קשורות מעט לנושא". השיר מתאר את הבלבול של חברי הלהקה מהמצב הפוליטי במדינה.
המשמעות השנייה היא אהבה. המילים של הפזמון משקפות את אחד הקשרים של לוין, שהשתבש בצורה איומה.

==צנזורה==
לאחר פרסום השיר יצאו לו גרסאות נוספות ומצונזרות. באחת הוסרה המילה fuck בשורה "If I ever gave a fuck about you"; בשנייה, שהוצגה בפרסי בחירת הילדים של ניקלודיאון בשנת 2007, הוסרה גם המילה god damn בשורה "Goddamn my spinning head".

== מיקומי שיא ==

==קישורים חיצוניים==
* 

== הערות שוליים ==

קטגוריה:שירי מארון 5
קטגוריה:שירים באנגלית
קטגוריה:יצירות שצונזרו
קטגוריה:שירי מחאה
קטגוריה:שירים נגד מלחמה
קטגוריה:שירי לפידים
קטגוריה:שירי פופ רוק אמריקאיים
קטגוריה:סינגלים שהגיעו למקום הראשון בטורקיה
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד קנדה הוט 100
קטגוריה:שירי יהלום במקסיקו
דניאל סידס

דניאל סידס (נולד ב-7 ביוני 1963) הוא שדרן רדיו, איש טלוויזיה, יועץ מוזיקה ו-DJ.

== ביוגרפיה ==
סידס נולד והתחנך בתל אביב, בה הוא מתגורר עד היום. למד בתיכון עירוני ה' ואת שירותו הצבאי עשה כנגן גיטרה במקהלת צה"ל בתחילת שנות ה-80 של המאה ה-20. בין האמנים ששירתו איתו באותה תקופה ניתן למצוא את דוד ד'אור, אתי אנקרי, אורנה דץ, רמי קלינשטיין, דפנה רכטר ודרור קרן.
לאחר שירותו הצבאי ליווה כנגן גיטרה מספר אמנים, ביניהם שרון ליפשיץ וירדנה ארזי. עבד בין השאר גם עם עופר מאירי, ישראל ברייט, ליאור טבת ועופר אקרלינג. בנוסף הקליט שירים, בין היתר למילים של יאיר לפיד, אך עד היום לא הוציא אלבום מוזיקה משיריו.

בתחילת שנות ה-90 של המאה ה-20 התגורר מספר שנים במנהטן, שם התפרנס כבייביסיטר לכלבים וחתולים. באותה תקופה החל לכתוב גם כתבות בידור לעיתוני הנוער "ראש אחד" ו"מעריב לנוער".
כשחזר לארץ הוזמן על ידי חברו הטוב יאיר לפיד להצטרף ללהקת התוכנית טלוויזיה "סוגרים שבוע" בערוץ 1, אותה הגיש לפיד ולאחר מכן אמנון לוי.
באותן שנים החל לעבוד גם כשדרן רדיו ועורך מוזיקלי בתחנת 'רדיו תל אביב'. את החיבור עם התחנה עשתה השדרנית מיכל ניב, גם היא חברה קרובה.
סידס מגיש את "גומרים הולכים" בימי שישי בבוקר, תוכנית אקטואליה דעתנית עם הרבה הומור. עד שנת 2008 הגיש את התוכנית עם עמנואל רוזן ומאז ועד היום עם הפרשן המדיני של חדשות ערוץ 2, אודי סגל.
בשנים האחרונות החל להגיש פינות בידור בתוכנית "שש עם עודד בן עמי" והוא מוזמן פעמים רבות כפרשן בידור לתוכניות טלוויזיה שונות.
בשנת 2003 התחיל לעסוק בייעוץ מוזיקלי לתוכניות טלוויזיה ולפרסומות. עיקר עבודתו בתחום מתרכזת בחדשות ערוץ 2 אך ניתן למצוא את שמו גם כיועץ בתוכניות אחרות בערוצים שונים. משמש גם כמרצה אורח בתחום הייעוץ המוזיקלי והרדיו בפורומים רבים.
בשנים האחרונות החל לתקלט באירועים פרטיים, חתונות ובמועדונים. ניגן בין השאר בחתונות של ליאור אשכנזי, איגי וקסמן וליאור דיין.

השתתף בתפקידי אורח משניים בסדרות "תעשה לי ילד" ו"פלורנטין"

במהלך 2008 התגלתה אצלו מלנומה גרורתית ממנה החלים בעזרת טיפול מתקדם.

== קישורים חיצוניים ==

* [http://www.mako.co.il/Tagit&tagName=דני+סידס&tag=דני%20סידס כתבות של דניאל סידס], באתר מאקו
* 
* [http://www.103.fm/programs/Media.aspx?ZrqvnVq=FFIFKH&c41t4nzVQ=EE&fb_source=message כתבה] של גבי גזית באתר רדיו ללא הפסקה
* 
* [http://www.shmul.com/sides/YDT20090424Ar14400.pdf כתבה] בידיעות אחרונות
* 
* 

==הערות שוליים==

קטגוריה:אנשי טלוויזיה ישראלים
קטגוריה:שדרני רדיו ישראלים
קטגוריה:תקליטנים ישראלים
קטגוריה:סגל חברת החדשות
קטגוריה:סגל רדיו תל אביב
קטגוריה:בוגרי תיכון עירוני ה' (תל אביב)
קטגוריה:חברי מקהלת צה"ל
קטגוריה:ישראלים שנולדו ב-1963
אדם טל

אדם טל (12 באפריל 1932 - 3 באפריל 2010) היה מייסד העיר כרמיאל, יו"ר קבוצת הכדורגל הפועל באר שבע ומילא שורה של תפקידים ציבוריים.

==ילדותו ונעוריו==
אדם טל נולד בפולין, ועלה לישראל בגיל 18. אחרי שהשתחרר משירות בנח"ל, החל למלא שורה של תפקידים ציבוריים במסגרת פעילותו במפא"י, בהם יו"ר מועצת הפועלים בנצרת עילית ועוזרו של השר פנחס ספיר.

==הקמת כרמיאל==
בשנת 1963, במסגרת מדיניות הממשלה לייהוד הגליל, נשלח טל על ידי השר ספיר לעמוד בראש צוות ההקמה של כרמיאל. במסגרת תפקידו דאג לכל הנושאים הטכניים בבינויה. הקמתה של העיר היוותה למעשה חלק מתוכנית, שמטרתה הייתה קטיעת רצף התיישבות ערבי בגליל התחתון. מיקומה של העיר נבחר מתוך כוונה ליצור קשר התיישבותי יהודי בסמוך לכביש עכו - צפת, הכביש העיקרי המחבר את מרכז הארץ עם יישובי הגליל העליון ואצבע הגליל.

במהלך הקמת כרמיאל הופקעו אדמות רבות בבעלות ערבית. לימים סיפר טל כי התעקש בפני הממשלה כי התושבים מהם הופקעה האדמה יפוצו, למרות התנגדות בה נתקל בתוך מפא"י. בכך היה מבין הגורמים שיצרו את תקדים מתן הפיצויים כנגד הפקעת אדמות. עם זאת, רבים מערביי ישראל רואים בכרמיאל סמל לעוול היסטורי.

כמו כן, טל נהג לספר כיצד סימן על המפה בעיגול אזור שלם על המפה, והכריז: "השטח הזה - רק לתרבות וספורט", זאת למגינת לבם של שמרני מפא"י, שראו בכך בזבוז של שטח אדמה. כיום משמש השטח את התיאטרון הפתוח, מגרשי הטניס, מגרש הגלגיליות ואולם הספורט, ובנוסף הוא משמש מתחם פסטיבל המחולות בכרמיאל.

==המעבר לנגב==

בשנות ה-70 עזב טל את כרמיאל ועבר לנגב, שם ניהל את חברת שיכון עובדים והיה יו"ר קבוצת הכדורגל של הפועל באר שבע בשנים 1976-1975, שתי העונות בהן זכתה הקבוצה באליפות המדינה בכדורגל. כמו כן, הוא פעל בהתנדבות כיו"ר קרן המחקרים של אוניברסיטת בן-גוריון בנגב.

==השנים האחרונות==
קברו של אדם טל, בית העלמין בכרמיאל
בשלושת העשורים האחרונים עסק טל בעריכת דין. בשנת 2002 עבר להתגורר באשדוד, ובשנה האחרונה שימש בתפקיד יו"ר הוועדה המקומית לתכנון ולבנייה זמורה, החולשת על חמישה יישובים באזור השפלה: בני עי"ש, גדרה, גן יבנה, מזכרת בתיה וקריית עקרון.

בשנת 2010 הלך טל לעולמו, כתוצאה ממחלת הסרטן. טל הותיר אחריו בת זוג, שני ילדים ושישה נכדים.

==קישורים חיצוניים==

* 
* 

קטגוריה:פעילים פוליטיים ישראלים
קטגוריה:עסקני כדורגל ישראלים
קטגוריה:כרמיאל: אישים
קטגוריה:מייסדי עיירות וערי פיתוח בישראל
קטגוריה:עולים לאחר קום המדינה: 1948–1950
קטגוריה:ישראלים ילידי פולין
קטגוריה:עורכי דין ישראלים במאה ה-20
קטגוריה:ישראלים שנולדו ב-1932
קטגוריה:ישראלים שנפטרו ב-2010
קטגוריה:ישראלים שנפטרו מסרטן
אל תרחק

אַל תִּרְחַק הוא כותר קובץ שיריה של המשוררת הישראלית זלדה. ראה אור בהוצאת הקיבוץ המאוחד בתל אביב (כשאר קובצי שירתה) בשנת תשל"ד (1974). 

נושאי הקובץ הם געגועים עמוקים לבן הזוג שהלך לעולמו, מבעים של אמונה ודבקות באלוהים, וחוויית הקיום האנושי, המעורבת, שחושך ואור משמשים בה בערבוביה, מלאת סבל ותלאות יחד עם תחושת יופי נשגב. הלשון השירית עורכת שימושים ומטפורות משברי פסוקים מהתנ"ך ואמרות חז"ל, ובסגנון הפיוט העברי וסידור התפילה היהודי.

==שירים==
הקובץ כולל את השירים: 

{|
|- valign="top"
| 

* שושנה שחורה

* כאשר בֵּרכתי על הנרות

* כאשר חי המלך

* אל תשליכני מלפניך

|

* החול הדק החול הנורא

* השמענה קולכן ברכות השחר

* [נשמתי]

* צער הגוף

|

* צִפור אחוזת קסם

* הדמיון העליז

* עץ השִטה

* הד רפה

|

* אורחי נפשי בעִדן הבדידות

* בערב שרבי

* אשה שהגיעה לזִקנה מופלגת

* משפחת הקלפן
|

* לכל איש יש שם

* כאשר צִיַרנו שושנים

* בגִלגול האחרון

* כל הלילה בכיתי
|

* בכי משונה

* עלים זעירים של משי

* כאשר שמיִם להבה סואנת

* מקום של אש

* [נפשי היי ממלכה נאמנה]

|}

==תכנים ואמירות==
===כל הלילה בכיתי===

נושאי השיר הם הדבקות באלוהים באמצעות היופי הנשגב שקים בעולם-עולמו, ולמולה תודעת המוות, השתיים העומדות כביכול בסתירה מכאיבה הן נושא הרהוריה ותפילתה של המשוררת בליל נדודים. יש בשיר בקשה למוות, שכאשר יבוא, יהיה ללא סבל, וגם לשוכני "עפר" תהיה מנוחה מהותית; בקשתה זו - "הפלתי את תחנוני" - היא כלל אנושית ואישית בכפיפה אחת. אולם, עם הקשה באשר לתקופת המוות, בין לבין השורות, ממאנת המשוררת לקבל את מותה, ככל בני אנוש, שיבוא, כרוך בפרידה - "להפרד מיֹפים" - של הדברים בעולם החיים, כאשר תילקח ממנה האפשרות לחוות את אהבת ה' באמצעותם, ונשמתה תשכון בעולם אחר. השיר מתחיל במילים: "כל הלילה בכיתי / ריבונו של עולם / אולי יש מוות שאין בו אלימות / מוות שדומה לפרח".

==לקריאה נוספת==
* אברהם שגיא, בין "לכל איש יש שם" ל"שמי הוא שם תורמי" : זלדה ויהודה עמיחי על דרכי עיצובה של הזהות, ראשית, 1, תשס"ט, עמ' 358-325. 
==קישורים חיצוניים==
* אסתר אטינגר, [http://www.text.org.il/index.php?book=0703061 זלדה, שושנה שחורה (על אל תרחק)], באתר text 
*
*
* 
==הערות שוליים==

קטגוריה:ספרי שירה בעברית
קטגוריה:ספרי 1974
קטגוריה:כתבי זלדה
קטגוריה:ספרי הוצאת הקיבוץ המאוחד
תנין (שדה גז)

תנין הוא כינויו של שדה קידוח של גז טבעי הנמצא בים התיכון, במים הכלכליים של מדינת ישראל. השדה נמצא 120 קילומטר צפונית מערבית לחיפה, וצפון מזרחית משדה הגז הטבעי לוויתן. השדה התגלה במקביל לגילוי שדה הגז "כריש".
==היסטוריה==
===תגלית הגז===
בפעולת הקידוח בשדה היו שותפות החברות הבאות: נובל אנרג'י (47%), דלק קידוחים (26.5%) ו-אבנר חיפושי נפט (26.5%). בפברואר 2012. התגלה גז במאגר תנין 1, על פי דיווחן של החברות השותפות באפריל 2012, הוערך המאגר בכ-31.14 מיליארד מטר מעוקב (31.14 BCM שהם 1.1 TCF) גז טבעי. הקידוח בוצע לשכבת הקרקע הידועה בתור "חולות תמר", בעומק (קרקע ומים) של 5,523 מטר. כמחצית מהגז בתנין-1 נחשב ככמות מוכחת וכמחצית כ-כמות מותנה המסווגת כ-"משאבים פרוספקטיביים". כמות זו מציבה את המאגר כשלישי בגודלו בישראל אחרי המאגרים לווייתן ותמר.

===מכירת המאגר===
בהתאם למתווה הגז בתוך 14 חודשים מחתימת המתווה, הוטל על בעלות הזיכיון ב"כריש" וב"תנין" למכור את השדות, אחרת השדות יימכרו על ידי נאמן שהממונה על ההגבלים העסקיים יבחר מתוך רשימת מועמדים שהחברות יכינו. למימוש חובה זו, ב-24 בדצמבר 2015 העניק הממונה על ענייני הנפט במשרד התשתיות הלאומיות, האנרגיה והמים שטרי חזקה למאגרים "כריש" ו"תנין" לחברות בעלות הזיכיון, כדי לאפשר את מכירתם בהתאם למתווה.

בדצמבר 2016, חתמה קבוצת דלק על הסכם למכירת זכויותיה במאגרי הגז כריש ותנין לידי חברת אנרג'יאן (Energean) היוונית, כפי שנדרש במתווה הגז.

===פיתוח המאגר===
ביוני 2017, הגישה חברת אנרג'יאן לממונה על ענייני הנפט במשרד האנרגיה את תוכנית הפיתוח של המאגרים כריש ותנין.
לפי התוכנית, פיתוח המאגרים יקיף קידוח של שלוש בארות, כשמעליהן יוקם מתקן צף להפקת הגז, בהספק הזרמה של כ-400 מלמ"ק גז ביום.
במהלך 2017 חתמה אנרג'יאן חוזים למכירת גז לקבוצת כי"ל בהיקף של 13 מיליארד מ"ק ובהיקף מוערך של 1.9 מיליארד דולר וכן עם תחנות הכוח דוראד ודליה. סך החוזים שדיווחה החברה כולל כ-61 מיליארד מ"ק גז, בקצב של 4.2 מיליארד מ"ק לשנה ובמחירים שנעים על פי ההערכות בין 4 ל-4.2 דולר ליחידת חום. בנובמבר 2019, חברת אנרג'יאן נתבעה על ידי חברות נאמאקס וצבר גז ונפט בסך 603 מיליון שקל בטענה שאנרג'יאן לא פעלה לפי ההסכמות שלה איתן ושהיא מנעה מהן את חלקן בהשקעה.
=== טענות לבנון לשטח כריש ותנין ===
באוקטובר 2020, כחלק ממשא ומתן הנפתח בין ישראל ללבנון, העלו הלבנונים את הדרישה לדון בשטחים שכוללים את מאגרי כריש ותנין. דרישת לבנון התבססה על שטח ימי של 1,460 קמ"ר נוספים מהמים הכלכליים של ישראל, בנוסף ל-860 הקמ"ר שעליהם החל הדיון בשיחות לסימון הגבול הימי. במכתב שנשלח למנכ"ל חברת אנרג'יאן שאול צמח על ידי מנכ"ל משרד האנרגיה הישראלי אודי אדירי, שעמד בראש המשלחת הישראלית לשיחות עם לבנון, הובהר כי העמדה הלבנונית כלל לא תידון ושהיא נדחית על הסף.

==הערות שוליים==

קטגוריה:ישראל: שדות גז ימיים
קטגוריה:תנינאים בתרבות
Wake Up Call

Wake Up Call (בעברית: קריאת השכמה) הוא הסינגל השני של להקת הפופ רוק האמריקאית מארון 5 מתוך אלבום האולפן השני שלה "It Won't Be Soon Before Long".

בקליפ שבוים בידי יונס אוקרלונד נראה אדם לוין (הסולן) כשהוא מגלה שאשתו בגדה בו. הוא הורג את המאהב ונכנס לצרות מהמשטרה.

== מיקומי שיא ==

==קישורים חיצוניים==

== הערות שוליים ==

קטגוריה:שירי מארון 5
קטגוריה:שירי מרי ג'יי בלייג'
קטגוריה:שירים באנגלית
קטגוריה:שירים שהופקו על ידי מארק רונסון
קטגוריה:שירים שהופקו על ידי ספייק סטנט
קטגוריה:וידאו קליפים שבוימו על ידי יונס אוקרלונד
קטגוריה:שירים על בגידה: זוגיות
קטגוריה:שירים על בגידה: מעילה באמון
Tiny Wings

Tiny Wings הוא משחק iOS שפותח על ידי חברת Andreas Illiger ושוחרר אל ה-App Store ב-18 בפברואר 2011.

==מהלך המשחק==
במשחק, השחקן מקבל שליטה על ציפור שכנפיה קטנות מדי כדי לעוף. מטרת המשחק היא להשתמש בגבעות כדי להשיג מהירות תעופה גבוהה ככל האפשר, בשביל לעוף למרחק הרחוק ביותר, לפני שקיעת החמה. הדבר נעשה על ידי לחיצה ממושכת על מסך המגע, כדי שהציפור תרד אל הגבעות ותשיג מהירות גבוהה יותר. המשחק בעיקר סובב סביב תזמון הלחיצות של השחקן. המשחק מתרחש ב"איים" שביניהם יש רצועות ים. כאשר השמש שוקעת, כלומר תם הזמן, המשחק נגמר. בכל אי חדש אליו מגיעים מקבלים זמן נוסף. המשחק כולל משימות מיוחדות המאפשרות לשחקנים לשדרג את ה"קן" של הציפור שלהם במשחק. אתגרים אלה סובבים סביב הגעה לאיים ספציפיים או ביצוע טריקים מסוימים, כמו גם לבצע אותם מספר פעמים באותו המשחק.

==פופולריות==
המשחק קיבל ביקורות חיוביות מאוד. ביקורות רבות שיבחו את פשטות המשחק המכיל בו בזמן דברים מורכבים. דירוג "IGN" נתן למשחק ציון של 8.0 מתוך 10, ואף אמרו כי המשחק הוא "משחק פשוט שתענוג לשחק בו". "Slide to Play" נתנו למשחק דירוג מושלם של 4 מתוך 4, ואמרו כי המשחק "מבריק בפשטותו, מקורי, וניתן לשחק בו שוב ושוב".

עם זאת, לא כל התגובות היו טובות: בראיון בו דנו על המגמות הנוכחיות במשחקים פופולריים, הביע מעצב המשחקים הבריטי ג'ון הייר דאגה עקב פשטותם של משחקים, ואף הודיע כי "Tiny Wings" הוא דוגמה קיצונית לכך. הוא כינה את המשחק "עלבון מעצבי המשחק המקצועיים" וכי המשחק "מראה את שפל האינטליגנציה אליו הגיע המשחק הממוצע".

למשחק הייתה הצלחה מסחרית גדולה. המשחק היה במקום הראשון בדירוג ה-Grossing Games של אפל במשך שבועיים בסוף פברואר 2011 ועד תחילת מרץ, עד שאנגרי בירדס ריו, משחק נוסף המבוסס על המשחק Angry Birds, תפס את מקומו. האפליקציה נבחרה כמשחק הטוב ביותר ב-iPhone של שנת 2011 באירופה ונמכר לפחות 5.6 מיליון פעמים, על פי הסטטיסטיקות של ה-Game Center של אפל.

==קישורים חיצוניים==
* 

==הערות שוליים==

קטגוריה:משחקי מובייל
קטגוריה:משחקי וידאו משנת 2011
קטגוריה:משחקי פעולה ממוחשבים
קטגוריה:משחקי וידאו שפותחו בגרמניה
שני גנים

שני גנים הוא כותר ספר אוסף שיריה של המשוררת יונה וולך, אשר ראה אור בהוצאת "דגה" בשנת 1969.
הספר המשיך את המגמה שהסתמנה בשירתה באוסף השירים דברים, שבו נתנה ביטוי, הן למנעד ערכים וביטויים שנלקחו מן המורשת היהודית לדורותיה, ובכלל זה לאירועי הקמת המדינה, והן לרוח היצירה האופיינית של שנות השישים, בספרות, מוזיקה ואמנות במערב, ובמגזרי החברה הישראלית שהושפעו ממנה.

בהקשר העברי והישראלי חידש הקובץ בשלושה נושאים, שוולך התמקדה בהם לאורך זמן: תיאור חוויות הנפש על כל שירטוטיה ופיתוליה בפתיחות ובהדגשת העצמיות החווה אותם, ובכלל זה חוויות של אהבות לבני זוג שונים, וכל זאת בשימוש מקורי וחדשני, לעיתים תוך כדי שימוש לא תקני (כביכול), בשפה העברית.

==שירים בקובץ==
*אוֹיוֹי
*כלבן
*לדן שומרון אחרי התאונה
*לפני שנה
*שיר קדמשנתי - עובד והולחן על ידי אילן וירצברג
*את, מאהֵב?
*יד שחורה
*לא רצינו
*איש טוב אוהב את פִּתיה
*[וכל נשיפה הייתה אוי]
*אבי ואמי יצאו לציד
*הבובה של גוגול
*בדיוק נמרץ (א-ד)
*שם הרחק
*[רוח אהבתי, מסתובבים דברים]
*[ לא יכולתי לעשות עם זה כלום ] - עובד והולחן על ידי אילן וירצברג,
*לעמנואל של הפסל
*לחיה של הפסל
*במבי כל החיים
*[ההכרה שלי נמוגה] - עובד והולחן על ידי רונה קינן
*שני גנים [אם היו גדלים בך צִמוקים מכף רגל ועד ראש]
*מת בארץ
*הבית ריק
*השיר הזה היה צריך וגו'
*לולה
*[איך לפתוח שטיח]
*לֹאלמילאאֵל
*לחטוף בארץ
*[והספינה פלחה בערוגת פרחים]
*האם הלכי נפש אלה זִכרון
*אני הולך במישור ונהנה
*בנוף שקודם מים כיסו
*[אדם צובר זִכרונות] - עובד והולחן על ידי שמעון גלבץ
*קול זהב וקול בשר
*מפלצת האָילה הולחן על ידי אילן וירצברג,
*שני גנים [וּלגן אחד כל הפֱּרות צהֻבים ובשלים וכֻלו עגֹל]

==קישורים חיצוניים==

* [https://www.makorrishon.co.il/nrg/app/index.php?do=blog&encr_id=7b710fc4596b25648b44472262adc013&id=1362 המשורר גרא גינזבורג על המשוררת יונה וולך - מסה על "מפלצת האילה" (וכל העופות היו בגני)], בבלוג של רן יגיל באתר מקור ראשון (לשעבר Nrg), 16 ביוני 2010
* גבריאל מוקד, [http://www.no-666.com/2009/08/26/%D7%94%D7%A2%D7%95%D7%9C%D7%9D-%D7%94%D7%9E%D7%99%D7%AA%D7%99-%D7%A9%D7%9C-%D7%99%D7%95%D7%A0%D7%94-%D7%95%D7%95%D7%9C%D7%9A/ שירה כחידוש של משמעות, על שירת יונה וולך], באתר של אלי אשד
*
* 

==הערות שוליים==

קטגוריה:ספרי 1969
קטגוריה:כתבי יונה וולך
קטגוריה:ספרי שירה בעברית
מריוט

מלון "מריוט [[דטרויט" במרכז הרנסאנס, הוא המלון הגבוה ביותר בחצי הכדור המערבי.]]
מלון "Orlando World Center Marriott" ב[[אורלנדו.]]
מריוט הבינלאומית (באנגלית: Marriott International) היא חברה אמריקאית בינלאומית המפעילה מתקני אירוח ובתי מלון ברחבי העולם שנוסדה על ידי ג'ון ויליארד מריוט. עד מרץ 2012 החברה הובלה על ידי בנו, ג'ון וויליארד "ביל" מריוט. למריוט הבינלאומית יש יותר מ-8,000 נכסים בלמעלה מ-131 מדינות וטריטוריות ברחבי העולם.

==היסטוריה==
מריוט הוקמה על ידי ג'ון ווילארד מריוט בשנת 1927 כאשר הוא ואשתו פתחו עמדת בירה שחורה בוושינגטון די. סי.. הקיץ בוושינגטון די. סי. הוא מחניק ולח, ולכן היה מריוט משוכנע שהעיר צריכה מקומות כאלה כדי לקבל משקה קר. מאוחר יותר הם הרחיבו את עסקיהם לרשת מסעדות ובתי מלון.

בנם, ג'ון וילארד "ביל" מריוט, שהיה עד מרץ 2012 גם מנכ"ל ויושב ראש החברה, הוביל את החברה לצמיחה אדירה ברחבי העולם. כיום, מונה מריוט הבינלאומית יותר מ-3700 נכסי לינה הממוקמים בארצות הברית ו72 מדינות וטריטוריות נוספות בעולם.

באפריל 1995, רכשה מריוט הבינלאומית כ-49% מחברת ריץ-קרלטון. מריוט הבינלאומית האמינה כי היא יכולה להגדיל את הרווחים בריץ, חברה מסובכת עם מספר משמעותי של נכסים שמפסידים כסף או שהכנסותיהם קטנות מאוד. ההשקעה הראשונית של מריוט נאמדה בכ-200 מיליון דולר במזומן. לאחר מכן, ריץ החלה להתרחב במהרה ולהיכנס לרווחיות.

למריוט היה מלון במרכז הסחר העולמי בניו יורק אשר נהרס עם קריסת מגדלי התאומים בפיגועי 11 בספטמבר 2001. בנוסף לכך, באחד ממלונות החברה שבמנהטן אירע רצח מאיר כהנא, בו נרצח ראש תנועת כך, מאיר כהנא בתום נושא שנשא בפני קבוצת חסידים.

ביולי 2006 הודיעה מריוט כי העישון בכל בתי המלון שלה בארצות הברית ובקנדה יהיה אסור החל מספטמבר 2006, החלטה זו כללה את כל האזורים במלון, כולל חדרי האירוח.

בנובמבר 2011 הודיעה מריוט כי היא מתכוונת לצרף אליה כ-600 נכסים נוספים עד סוף שנת 2015.

בדצמבר 2011 הודיע ג'.וו. "ביל" מריוט כי הוא פורש מניהול מהחברה לאחר 60 שנות שירות בה.

בספטמבר 2016 התמזגה מריוט עם רשת המלונות Starwood, ובכך הפכה לרשת המלונות הגדולה בעולם עם מעל ל-5,700 מלונות ו-1.1 מיליון חדרים. מריוט שילמה עבור המיזוג 13.6 מיליארד דולר.

בנובמבר 2018, פרטיהם האישיים של כ-500 מיליון לקוחות הרשת נגנבו ממחשבי החברה, ממשלת ארצות הברית האשימה גורמים הקשורים למודיעין הסיני בפריצה.

בבעלות מריוט נמצאת גם רשת מלונות היוקרה W Hotels, המיועדת לקהל צעיר יותר עם 55 סניפים ברחבי העולם.

==פעילות בישראל==
מריוט החלה את פעילותה בישראל בשנת 1997 עם ניהול מלון "רנסאנס תל אביב" ברחוב הירקון בתל אביב, ו"רמדה רנסאנס ירושלים" (לאחר שרכשה את רשת מלונות רנסאנס הבינלאומית באותה השנה).

בדצמבר 1999 נפתח מלון תחת המותג "רנסאנס" בנצרת אך ב-2002 חדל מלפעול כחלק מרשת מריוט. זמן קצר אחר כך נסגר המלון והוסב לבית כלא לעובדים זרים.

בשנת 2002, חברת HEI, שהיא הזכיינית בישראל של רשת מריוט, החלה לנהל גם את מלון דניאל בהרצליה.

בשנת 2010, מונתה חברת אופרן כנציגה של הרשת בישראל.

בשנת 2013 נפתח במרינה בהרצליה מלון "ריץ קרלטון הרצליה" שהוא סניפו הראשון של מותג "ריץ קרלטון" בישראל. באוגוסט 2017 נפתח מלון פאבליקה בהרצליה. המלון שייך ישרוטל ולרשת אוטוגרף קולקשין (Autograph Collection) שבעלות מריוט. מלון זה הוא המותג השלישי של מריוט בישראל.

==קישורים חיצוניים==

* 

==הערות שוליים==

קטגוריה:רשתות בתי מלון
קטגוריה:חברות אמריקאיות
קטגוריה:חברות שנסחרו בבורסה לניירות ערך בניו יורק
קטגוריה:חברות אמריקאיות הנסחרות בנאסד"ק
ג'סי קרמייקל

ג'סי רויאל קרמייקל (באנגלית: Jesse Royal Carmichael; נולד ב-2 באפריל 1979) הוא מוזיקאי יהודי אמריקאי, הידוע בתור קלידן להקת הרוק האמריקאית מארון 5.

==קורות חיים==
ג'סי רויאל קרמייקל נולד בבולדר, קולורדו, ארצות הברית, למשפחה יהודית. אביו, בוב קרמייקל הוא צלם. לג'סי יש אחות צעירה בשם אנני. כשהיה בחטיבת הביניים, התחיל קרמייקל לנגן בגיטרה. מאוחר יותר למד לנגן גם על קלידים.

==תחילת הקריירה==

בגיל 13, החל קרמייקל לנגן ביחד עם חבריו אדם לוין, ריאן דאסיק, ומיקי מאדן, מאוחר יותר הקימו להקה שנקראה "Kara's Flowers". חברי הלהקה נהגו להתאמן במחסן בביתו של ג'סי וב-1997, הלהקה הוציאה את אלבומה הראשון, "The Fourth World". האלבום לא הצליח, וחברי הלהקה החליטו שדרכיהם ייפרדו.

קרמייקל וחברו, אדם לוין עזבו את קליפורניה ועברו ללמוד בקולג' "Five Towns" שבלונג איילנד, ניו יורק. בזמן שהותם בניו יורק נחשפו השניים לסגנונות מוזיקה שונים משהכירו וניגנו בעבר, וקרמייקל החל לנגן בקלידים.

לאחר שנתיים נשרו השניים מהקולג'. הם התאחדו מחדש עם חבריהם מאדן ודאסיק. בשנת 2001 הם צירפו את הגיטריסט ג'יימס ולנטיין ללהקה והחליטו על שם חדש, "מארון 5".

==Maroon 5==

בשנת 2002 ב-25 ביוני יצא אלבום הבכורה של מארון 5, "Songs About Jane". חמשת הסינגלים ששוחררו ממנו במשך כשלוש שנים זכו להצלחה ברחבי העולם, והלהקה זכתה להכרה. בשנת 2005, מארון 5 קיבלו את פרס גראמי כ"תגלית השנה".
בשנת 2003 ב-22 בינואר, הם הקליטו מיני אלבום עם שירים אקוסטיים שנקרא על שם הזמן בו הוקלט, "1.22.03.Acoustic". בשנת 2005 ב-13 במאי בזמן הופעה חיה בסנטה ברברה, קליפורניה הם הכניסו את השירים ל-DVD שנקרא "Live – Friday the 13th". לאחר 5 שנים הם הוציאו את אלבום האולפן השני שלהם, "It Won't Be Soon Before Long" ב-16 במאי. ב-25 במרץ 2008 הם הוציאו אלבום הופעה חיה שני שנקרא "Live from SoHo". ב-8 ביולי 2008, הם הוציאו אלבום הופעה חיה שלישי במספר שנקרא, "Live from Le Cabaret". ב-21 בספטמבר 2010 הם הוציאו את אלבום האולפן השלישי שלהם, "Hands All Over".

==עבודות נוספות==

מלבד קלידים, ג'סי משמש גם כזמר קולות הרקע של להקת מארון 5.
בנוסף, לג'סי יש פרויקט שנקרא "1863", בו הוא שר ומנגן ללא קשר למארון 5.

ג'סי גם מנגן על סקסופון ופסנתר.

ב-9 במרץ 2012, הוכרז כי קרמייקל ייקח הפסקה של כמה חודשים מהלהקה על מנת להתמקד בלימודים וב"ריפוי רוחני". קרמייקל הודיע כי לא ישתתף בהקלטת האלבום "Overexposed", אך הדגיש כי זה זמני בלבד לתקופת אלבום זה, והוא יחזור להמשיך לנגן ולהקליט עם הלהקה לאחר מכן. את קרמייקל החליף פי ג'י מורטון, שניגן עם הלהקה מספר שנים בסיבובי הופעות.

==קישורים חיצוניים==

* 

קטגוריה:מוזיקאים יהודים אמריקאים
קטגוריה:יהודים זוכי פרס גראמי
קטגוריה:גיטריסטים אמריקאים
קטגוריה:גיטריסטים יהודים
קטגוריה:חברי להקת מארון 5
קטגוריה:אמריקאים שנולדו ב-1979
Won't Go Home Without You

Won't Go Home Without You (בעברית: לא אלך הביתה בלעדייך) הוא הסינגל השלישי מתוך אלבום האולפן השני של להקת הרוק האמריקאית מארון 5. השיר נכתב על ידי סולן הלהקה, אדם לוין ושוחרר ב-19 בנובמבר 2007.

צלילי הגיטרה שמנוגנים לאורך כל השיר מבוססים על השיר "Every Breath You Take" של להקת הפוליס. קליפ השיר בוים על ידי סופי מולר.

== מיקומי שיא ==

== קישורים חיצוניים ==

== הערות שוליים ==

קטגוריה:שירי מארון 5
קטגוריה:שירים באנגלית
קטגוריה:וידאו קליפים שבוימו על ידי סופי מולר
קטגוריה:שירי לפידים
קטגוריה:שירים על בדידות
קטגוריה:בלדות משנות ה-2000
קטגוריה:בלדות פופ
קטגוריה:בלדות רוק
קטגוריה:שירי פופ רוק אמריקאיים
יהושע רוקח (בני ברק)

ממוזער
רבי יהושע רוקח (נולד בכ"א בטבת ה'תש"ט, 22 בינואר 1949) הוא האדמו"ר ממכנובקה בעלזא.
הוא נכדם של אדמו"רי בעלזא (גליציה) ומכנובקה (רוסיה), וחצרו מורכבת מחסידי שתי החצרות.

== ביוגרפיה ==
נולד ליצחק דוד רוקח, בנו של רבי יהושע רוקח מירוסלב - בנו של רבי ישכר דב מבעלז, ואחיו של רבי אהרן רוקח אמו של רבי יצחק דוד הייתה בת הרב יוסף מאיר טברסקי ממכנובקה. למד בישיבת סקווירה בשיכון סקווירה וגדל תחת חסותו של קרוב משפחתו רבי יעקב יוסף טברסקי, האדמו"ר מסקווירה. נישא לחיה גיטל בתו של רבי שלום מיכלוביץ' מבראד-ראדוויל.

דוד אביו (אח סבתו) האדמו"ר ממכנובקה, רבי אברהם יהושע השיל טברסקי, היה חשוך בנים והועיד אותו לממשיכו באדמו"רות. ובעת הלווייתו במוצאי יום כיפור ה'תשמ"ח, הוכתר רבי יהושע לאדמו"ר ממכנובקה על ידי קרוב משפחתו רבי ישראל מרדכי טברסקי מרחמסטריווקה.

את מרותו קיבלו גם חלק מפורשי חסידות בעלז, עקב היותו אחיין לרבי אהרן רוקח מבעלז (נכד אחיו), והחל משנת תשנ"ה כונתה חצרו "חסידות בעלזא-מכנובקה"; שילוב של שתי החצרות. בעקבות המהלך החלה מתיחות בין החצר לבין חסידות בעלז שבאה לידי ביטוי בהתנגשויות אלימות. בשנת ה'תשע"ו, לאחר הסכם עם חסידות בעלז, הוחלט שכינוי החסידות יהיה "מכנובקה-בעלזא", במקום "בעלז-מכנובקה".

הקים את הישיבה הקטנה והישיבה הגדולה "לומדי תורה" מכנובקה בעלז בבני ברק, ישיבה קטנה באלעד בית שמש ירושלים ובלונדון. רשת כוללים בישראל ומחוצה לה, תלמודי תורה בבני ברק, ירושלים, בית שמש ולונדון.

מתגורר בבני ברק.

==משפחתו==
אחותו היחידה נישאה לקרוב משפחתם רבי שלמה לייב רוקח, המכהן כיום כאדמו"ר מירוסלב במודיעין עילית. גיסיו הם רבי אברהם מיכלאוויטש האדמו"ר מראדוויל במונסי, רבי ישעיה טברסקי האדמו"ר מטשרנוביל ארצות הברית ורבי יוסף רוזנבוים מקאליש.

ילדיו הם:
* רייזל, אשת הרב יוסף מאיר מושקוביץ, ראש כולל של הקהילה בירושלים, ובן רבי נפתלי מושקוביץ האדמו"ר ממעליץ.
* הרב ישכר דב , משפיע רוחני בקהילה בבני ברק. חתן רבי אברהם יחיאל למברגר ממאקווא בני ברק.
* מלכה, אשת הרב אלתר משה טברסקי, רב קהילת רחמסטריווקא ברמת בית שמש ד', ובנו של רבי זאב בן רבי יוחנן מרחמסטריווקא.
* הרב יוסף מאיר, רב הקהילה בבית שמש. חתן רבי יוסף דוד טייטלבוים, האדמו"ר מסאסוב.
* חנה דבורה, אשת נפתלי מושקוביץ בנו של רבי יעקב, האדמו"ר משאץ בני ברק.
* בתיה רבקה, אשת אהרן טברסקי, בנו של רבי דוד, רבה של חסידות רחמסטריווקה ובנו של זאב.
* הרב אהרן, רב הקהילה באלעד ומוהל. חתן רבי יצחק דוד הורביץ גאב"ד ראצפערט.
* שרה, אשת ישכר שלמה הלברשטאם, בן האדמו"ר מגורליץ
* יחיאל מיכל, מנהל התלמוד תורה בבני ברק. חתן דודו רבי שלמה לייב רוקח, האדמו"ר מירוסלב.
* שלום, חתן הרב יהושע שטרן, חתנו של רבי ישראל מרדכי טברסקי מרחמסטריווקא ובנו של רבי יצחק יהודה שטרן מביליץ.
* אברהם, חתן רבי יעקב מנחם רבינוביץ, האדמו"ר מביאלא בני ברק.
* מרדכי, חתן אחותו וגיסו רייזיל והרב יוסף מאיר מושקוביץ.
* רעכל, אשת הרב ברוך הלברשטאם נכדו של רבי אלישע מגורליץ ור"מ בישיבה גדולה מכנובקא בעלזא.

== קישורים חיצוניים ==

==הערות שוליים==

קטגוריה:אדמו"רי בית צ'רנוביל
קטגוריה:בני ברק: אדמו"רים
קטגוריה:חסידות בעלז
קטגוריה:אדמו"רי בעלז
קטגוריה:ישראלים שנולדו ב-1949
קטגוריה:בוגרי ישיבת סקווירא
If I Never See Your Face Again

If I Never See Your Face Again (בעברית: אם לא אראה את פנייך שוב) הוא שיר של להקת הרוק מארון 5 בהשתתפות ריהאנה. השיר יצא לאור כסינגל הרביעי מתוך אלבום האולפן השני של הלהקה, It Won't Be Soon Before Long.

השיר נכתב על ידי אדם לוין וג'יימס ולנטיין. השיר מופיע באלבום It Won't Be Soon Before Long, בגרסה הרגילה, ללא ריהאנה, ובגרסה המחודשת של האלבום Good Girl Gone Bad, של ריהאנה. אדם לוין, סולן מארון 5, אמר בראיון שהוא ביקש מריהאנה להקליט כמה קטעים מהשיר באולפן ההקלטות. לוין אמר שאם יש "קסם" בין שני אמנים, אז "אתה לא צריך אפילו לחשוב על זה". במהלך הראיון אישרה ריהאנה כי שיתוף הפעולה הזה יכלל בהוצאה המחודשת של אלבומה Good Girl Gone Bad, וגילתה כי תמיד רצתה לעבוד עם הלהקה וזה היה כבוד בשבילה כאשר הם פנו אליה.

== מיקומי שיא ==

== קישורים חיצוניים ==

==הערות שוליים==

קטגוריה:שירי מארון 5
קטגוריה:שירי ריהאנה
קטגוריה:שירים באנגלית
קטגוריה:שירים שהופקו על ידי ספייק סטנט
קטגוריה:וידאו קליפים שבוימו על ידי אנתוני מנדלר
קטגוריה:שירים על מיניות
קטגוריה:שירי לפידים
1814 במדע

==ארכאולוגיה==
* השנה הסתיימו חפירות באזור הקולוסיאום ברומא שהחלו בשנת 1810.
* גילוי בורובודור על ידי תומאס סטמפורד ראפלס

==מתמטיקה==
* פטר ברלואו פרסם "טבלאות ברלואו" שהיו בשימוש עד לשנת 1965 כאשר הוחלפו סופית על ידי מחשבים.

==פיזיקה==
* יוזף פראונהופר מגלה קווים כהים בספקטרום אור השמש ובכך מזהה לראשונה את אי-הרציפות של ספקטרום האור הנראה.

==טכנולוגיה==
* 25 ביולי – בניית קטר של ג'ורג' סטיבנסון
* המצאת מטרונום על ידי ממציא הולנדי דיטריך ווינקל.

== נולדו ==
* 28 בפברואר – אדמון פרמי, כימאי צרפתי (נפטר ב-1894)
* 19 במאי – הנרי רבנל, בוטנאי אמריקאי. (נפטר ב-1887)
* 5 ביוני – פייר ואנצל, מתמטיקאי צרפתי (נפטר ב-1848)
* 3 בספטמבר – ג'יימס ג'וזף סילבסטר, מתמטיקאי אנגלי (נפטר ב-1897)
* 25 בנובמבר – יוליוס פון מאייר, פיזיקאי גרמני (נפטר ב-1878)

==נפטרו==
* 21 באוגוסט – בנג'מן רומפורד, פיזיקאי בריטי. (נולד ב-1753)
* 18 בנובמבר – ויליטם ג'סוף, מהנדס בריטי (נולד ב-1745)
* 9 בדצמבר – ג'וזף ברמה, ממציא בריטי (נולד ב-1748)

==קישורים חיצוניים==

.
ליל הגנרלים

ליל הגנרלים (באנגלית: The Night of the Generals) הוא דרמת מתח קולנועית משנת 1967 בבימויו של אנטול ליטבק, על בסיס עלילת רומן בעל שם זהה מאת הנס הלמוט קירסט. כוכבי הסרט הם השחקנים פיטר או'טול ועומר שריף.

==עלילה==
רב-סרן גראו מן המודיעין הצבאי הגרמני פותח בחקירה פלילית בעקבות הירצחה של זונה בוורשה הכבושה בידי הנאצים בשנת 1942. הראיות מצביעות על הרוצח האפשרי כאחד מבין שלושת הגנרלים: גאבלר, קלנברג, וטאנץ. החקירה נקלעת למבוי סתום, אך מתחדשת בשנת 1944 בפריז, בה נפגשים שלושת הגנרלים על רקע הקשר להתנקש בחייו של היטלר.

טאנץ, השוהה בפריז לרגל חופשה, מורה לנהגו לזמן לו מפגש עם זונה מקומית. במהלך המפגש הוא רוצח אותה ומאיים על הנהג כי יפליל אותו אם יגלה דבר מן האירוע. למרות זאת הוא מניח לו להימלט ולהיעלם.

כאשר נודע לגראו על הרצח הנוסף של הזונה בפריז, הוא מחדש את חקירתו ועולה על עקבותיו של הגנרל טאנץ. הוא מזמן את עצמו לפגישה במשרדו של הגנרל בדיוק ביום ההתנקשות בהיטלר. טאנץ רוצח אותו, ומכריז כי גראו הוא אחד מן הקושרים נגד הפיהרר.

בשנת 1965 נרצחת זונה בהמבורג והמקרה מעורר את תשומת לבו של חוקר האינטרפול מוראן, אשר בתקופת המלחמה היה חבר המחתרת הצרפתית ושיתף פעולה עם החוקר גראו. מוראן פותח את התיקים ומחדש את חקירת הרציחות מתקופת המלחמה. הוא מאתר את נהגו לשעבר של טאנץ אשר היה עד לרצח הזונה בפריז, ומשכנע אותו להעיד נגד טאנץ. האינטרפול מבצע מעצר של טאנץ במהלך נשף של ותיקי המלחמה בו הוא משמש כאורח הכבוד. טאנץ מבין כי החוקרים עלו על עקבותיו ומעדיף להתאבד.

==הפקה==
הסרט הופק על ידי סם שפיגל והמוזיקה הולחנה על ידי מוריס ז'אר. את התסריט כתבו פול דן וג'וזף קסל אשר נעזרו גם בגור וידאל.

רוב צילומי החוץ נערכו בווארשה, אשר בתקופת המלחמה הקרה לא נחשבה כאתר צילום מועדף עבור סרטים מערביים.

דמותו של הגנרל טאנץ מבוססת על דמותו של קולונל האס אס יואכים פייפר (Joachim Peiper), אשר הורשע ברצח שבויי מלחמה אמריקנים בטבח מלמדי.

==קישורים חיצוניים==

==הערות שוליים==

קטגוריה:סרטי מלחמת העולם השנייה
קטגוריה:סרטי 1967
קטגוריה:סרטי קולומביה
קטגוריה:סרטים באנגלית
קטגוריה:סרטי מתח צרפתיים
קטגוריה:סרטי מתח בריטיים
קטגוריה:סרטים מבוססי ספרים
הפצצת גרניקה

הפצצת גרניקה הייתה הפצצה אווירית של חיל האוויר הגרמני והאיטלקי על העיר הבסקית גרניקה שבספרד. המתקפה התרחשה ב-26 באפריל 1937 בזמן מלחמת האזרחים בספרד, וגרמה להרס רב ולטבח באזרחים. הממשלה הבסקית דווחה על 1,654 איש שנהרגו, אך קיימות גם הערכות שמדובר על מאות הרוגים. ההפצצה היא הנושא של היצירה המפורסמת של הצייר פבלו פיקאסו, גרניקה.

==לפני ההפצצה==
===מצב הכוחות במלחמת האזרחים===

גרניקה הייתה באופן היסטורי מרכז חשוב של האוכלוסייה הבסקית. ההנהגה הבסקית התכנסה באופן מסורתי תחת עץ אלון עתיק בעיר. בתקופה שלפני ההפצצה, הכוחות הלאומניים בפיקודו של פרנקו התקדמו לתוך שטחים בשליטת הממשלה הרפובליקנית. הממשלה הבסקית, שהורכבה מלאומנים בסקים ומאנשי שמאל, הגנה על מחוז ביסקאי בו נמצאת גרניקה, מפני הלאומנים, בעזרת הצבא הבסקי. באותו זמן, העיר גרניקה עמדה בין הכוחות הלאומניים לבין העיר בילבאו, שכיבושה נחשב בעיני הלאומנים למפתח לניצחון בצפון ספרד. גרניקה הייתה גם נתיב נסיגה עבור הכוחות הרפובליקניים מצפון-מזרח ביסקאי.

===יום השוק===
יום שני, בו התרחשה ההפצצה, היה באופן מסורתי יום שוק בגרניקה. יום השוק ריכז בעיר מספר רב של תושבים מהעיר ומסביבתה.
===הפצצות טרור גרמניות===
הפצצות טרור גרמניות קודמות כללו את הפצצת מדריד, ואת הפצצת הפליטים שנמלטו ממאלגה. ההפצצות הגרמניות במלחמת האזרחים בספרד הונעו משתי מטרות:

#סיוע לכוחות הפשיסטיים הספרדים ומאבק בקומוניסטים שתמכו בשלטון הרפובליקני
#ניסוי של אסטרטגיות הפצצה, ואימון חיל האוויר לקראת מלחמת העולם השנייה

==המתקפה==
המתקפה בוצעה בידי יחידת לגיון הקונדור של הלופטוואפה, שהייתה תחת פיקודם של הכוחות הלאומניים, ובידי מטוסים איטלקיים. השתתפו בה 21 מפציצים גרמניים ו3 מפציצים איטלקיים, שהשתמשו בפצצות במשקל 250 ו50 ק"ג, וכן בפצצות תבערה. בסך הכל הוטלו על העיר פצצות במשקל 22 טון.

ההפצצה החלה בשעה 16:30, ונמשכה גלים גלים, עד השעה 18:45. מלבד העיר עצמה הופצצו גם הדרכים שסבבו אותה שהיו מלאות בפליטים שנמלטו מהעיר.

==תוצאות ההפצצה==
ההפצצה השמידה כליל שלשה רבעים מהמבנים בעיר, ובנינים רבים נוספים נפגעו. מספר ההרוגים שנוי במחלוקת. הממשלה הבסקית דיווחה על 1,654 הרוגים. עד שנות השבעים מקובל היה לחשוב שהיו מעל 1,000 הרוגים, אך בשנים האחרונות מקובלים מספרים נמוכים מכך, של כמה מאות בודדות. ארכיונים רוסים שנחשפו גילו דיווח מ-1 במאי 1937, על 800 הרוגים. מספר זה לא כולל גופות שנמצאו מאוחר יותר בין ההריסות, או פצועים שמתו בהמשך מפצעיהם.

ימים ספורים לאחר המתקפה כוחות לאומניים כבשו את העיר ללא התנגדות משמעותית.

==התגובות להפצצה==
גרניקה הפכה לסמל לסבל של אזרחים מהמלחמה. העיתונות העולמית סיקרה בהרחבה את הטבח באזרחים ואת החרבת העיר, ודעת הקהל בעולם זועזעה מהאירוע. הצייר פבלו פיקאסו יצר את הציור גרניקה כתגובה לאירוע. הציור עצמו מוצג היום במוזאון הלאומי לאומנות במדריד, ועותק שלו מוצג על קיר של בניין האומות המאוחדות בכניסה לחדר מועצת הביטחון, כזיכרון למוראות המלחמה.

==קישורים חיצוניים==

* 

== הערות שוליים ==

קטגוריה:מלחמת האזרחים בספרד
קטגוריה:1937
קטגוריה:חבל הבסקים
קטגוריה:פשעי מלחמה
קטגוריה:הפצצות
גלבוע (רובה)

גלבוע הוא רובה סער ישראלי בקליבר 5.56 מ"מ מתוצרת חברת "סילבר שאדו", חברה המתמחה בייצור נשק קל. הרובה הוא רובה בסגנון AR-15 ומבוסס במבנה שלו על הרובה M4.

פיתוח סדרת רובי הסער "גלבוע", החל ב-2007 והדגם הראשון הושק ב-2011. מאז, ראתה הסדרה 15 דגמים שונים של הרובה, ביניהם גרסת קרבין, גרסאות 7.62x51, 7.62x39 NATO וגרסאות SMG בעלי קליבר של 5.56 NATO ו-9 מ"מ כל אחת. גרסאות ה-SMG הוצגו לראשונה בתערוכת יורוסאטורי 2012 בפריז.

לרובה גם גרסה בשם "גלבוע SNAKE" בעלת שני קנים המאפשרת ירי של שני כדורים במכת אש אחת. הרובה, שמו ותמונות נבחרות שלו בפעולה הוצגו לראשונה בתערוכת ישראל דיפנס 2013 שהתקיימה ביוני של אותה שנה.
הרובה עושה שימוש בתחמושת סטנדרטית בקוטר 5.56 מ"מ.

גלבוע M43, רובה מבוסס פלטפורמת AR העושה שימוש במחסניות ותחמושת 39x7.62 מ"מ הנפוצה בקרב רובי הקלשניקוב. הרובה נמצא בשימוש יחידות כוחות מיוחדים מארצות הברית, אנגליה, שווייץ, יוון, צ'כיה, איטליה, מלטה, הפיליפינים, קזחסטן, אזרבייג'ן, אוגנדה, קניה ופרו. הרובה גם משמש חברות אבטחה רבות בישראל ובעולם. 
בנובמבר 2016 פורסם שחברת "סילבר שאדו" החלה לאחרונה בייצור רובה ה"גלבוע M43" בארצות הברית עם שותף מקומי.

==קישורים חיצוניים==
* [http://www.gilboa-rifle.com/ אתר על הרובה] בו מוצגים פרטים טכניים עליו ושלל גרסאותיו
* נתנאל רוזמן, עיתון "במחנה", [https://web.archive.org/web/20120423024836/http://dover.idf.il/IDF/News_Channels/bamahana/2010/40/12.htm רובה הסער הישראלי החדש - "גלבוע"], אתר דובר צה"ל
* [https://www.youtube.com/watch?v=HI0gHUkKJ5Q New Gilboa M43 AR-15 7 62x39 Israeli Rifle], באתר יוטיוב
* [http://world.guns.ru/assault/isr/gilboa_snake-e.html מידע על גרסת SNAKE] באתר [http://world.guns.ru world.guns.ru]

==הערות שוליים==

קטגוריה:רובי סער ישראליים
קטגוריה:תעשיות נשק לישראל
מנהרות גילון

מנהרות גילון – הכניסה המערבית, ספטמבר 2015
מנהרות גילון – מנהרה צפונית, ספטמבר 2015
מנהרות גילון – מנהרה דרומית, ספטמבר 2015
העבודות בסמוך לכניסה המערבית של המנהרה, אוגוסט 2012
מנהרות גילון (נקראות גם מנהרות הכרם) הן זוג מנהרות – באורך כ-4.8 ק"מ כל אחת – שנחפרו תחת הר גילון שבגליל המערבי המתנשא לגובה של 380 מטר. המנהרות משמשות את מסילת הרכבת בין עכו לכרמיאל, והן ממוקמות בין פארק תעשיות בר-לב לבקעת מגד, מדרום למג'ד אל כרום.

== היסטוריה ==
מנהרות גילון נכרו כחלק מקו הרכבת לכרמיאל, בקטע המעבר התלול בין אזור אחיהוד לבקעת בית הכרם. המנהרות נכרו בסמיכות אחת לשנייה, כשביניהן מקשרות 18 מנהרות חילוץ, משיקולי בטיחות של הימלטות בשעת שרפה או אירוע מסוכן אחר באמצעות המנהרה המקבילה.

המנהרות נחפרו על ידי חברת דניה סיבוס בשיתוף CCECC – חברה ממשלתית סינית בייצוגו של איש העסקים שאול ביטרמן (שחפרה גם את מנהרות הכרמל), והכרייה הסתיימה ב-23 באפריל 2014.

בתוך המנהרות נסללה המסילה במצע בטון, כתחליף למצע חצץ הרגיל, משיקולי בטיחות לצורך אפשור מעבר רכבי הצלה (שאינם יכולים לנוע על חצץ) במקרה הצורך, ומשיקולי תחזוקה, הקלה בהרבה במצע בטון בהשוואה למצע חצץ. עם זאת, עלות הסלילה הראשונית על בטון גבוהה יותר מסלילה על חצץ. סלילת מסילת רכבת כבדה על מצע בטון בישראל נעשית לראשונה במנהרה זו (קודם לכן נסללה מסילה על מצע בטון לצורך הרכבת הקלה בירושלים).

תחילה היה קו הרכבת לכרמיאל מיועד לפעול כקו חשמלי עם הקמתו, אך עקב איחור בביצוע תוכנית החשמול הוחלט כי הקו יופעל תחילה באמצעות דיזל. לצורך פיזור פליטות הסולר מופעלות במנהרה מפוחים שמסייעים לפיזור העשן לאחר מעבר רכבת במנהרה.

עלות הקמת המנהרה על פי אומדן של משרד האוצר היא כ-2.8 מיליארד שקל, והיא הייתה החלק הקשה ביותר לביצוע במסלול קו הרכבת שבין עכו לכרמיאל, שנחנך בספטמבר 2017.

== קישורים חיצוניים ==

* 

==הערות שוליים==

קטגוריה:ישראל: מנהרות רכבת
קטגוריה:ישראל: מסילות רכבת
קטגוריה:הגליל המערבי
קטגוריה:מיזמים סיניים בישראל
פרוש קרקעי בינוני

פָּרוּש קרקעי בינוני (שם מדעי: Geospiza fortis) הוא מין של ציפור בקבוצת פרושי דרווין. ציפור זו היא אנדמית לאיי גלאפגוס. אזורי מחייתו הטבעיים של הפרוש הקרקעי הבינוני הם יערות סובטרופיים וטרופיים יבשים. כאחת מפרושי דרווין, ציפור זו היא הראשונה שתועדה על ידי מדענים בתהליך התפתחות אבולוציונית בזמן-אמת. 

בשנת 1977, פחתה באופן ניכר כמות הזרעים והגרעינים באיי גלאפגוס בעקבות בצורת. הציפור, שהייתה רגילה לאכול זרעים קטנים ורכים, נאלצה לאכול זרעים גדולים וקשים. כתוצאה מכך, לאחר שני דורות נצפתה עלייה של 10% בגודל המקור של צאצאי הציפורים ממין זה.

==קישורים חיצוניים==

== הערות שוליים ==

קטגוריה:בעלי חיים שתוארו ב-1837
קטגוריה:טקסונים שתוארו בידי ג'ון גולד
קטגוריה:פרושי דרווין
פרוש קרקעי קטן

פָּרוּש קרקעי קטן (שם מדעי: Geospiza fuliginosa) הוא מין של ציפור מקבוצת פרושי דרווין. ציפור זו אנדמית לאיי גלאפגוס. מזונה העיקרי הוא זרעים קטנים, וכמו כן היא ניזונה מטפילים אשר נמצאים על עורם של צביי גלאפגוס ושל איגואנות האזור.

==קישורים חיצוניים==

== הערות שוליים ==

קטגוריה:בעלי חיים שתוארו ב-1837
קטגוריה:טקסונים שתוארו בידי ג'ון גולד
קטגוריה:פרושי דרווין
מוטי מלכה

מרדכי (מוטי) מלכה (נולד ב-10 באוגוסט 1953) היה ראש עיריית קריית מלאכי (2003–2012).
התפטר מתפקידו לאחר שהורשע בעבירות מין בעובדות תחתיו.

==ביוגרפיה==
מלכה נולד בקזבלנקה שבמרוקו. בשנת 1956, בגיל 3, עלה עם משפחתו לישראל והתיישבו במושב תירוש שליד בית שמש. למד בבית הספר היסודי במושב ולאחר מכן למד בבית הספר התיכון "אבן העזר".

בשנת 1971 התגייס לצה"ל, שירת בחטיבת הצנחנים ועבר שם קורס פיקוד. לאחר זמן מה עבר לחיל השריון ושירת כקצין לוגיסטי ולאחר מכן חתם קבע בחטיבת גבעתי. בשנת 1997 השתחרר מצה"ל בדרגת אלוף-משנה.

את דרכו הפוליטית החל כחבר במועצת העיר קריית מלאכי. ב-28 באוקטובר 2003 הוא ניצח בבחירות את ראש העירייה המכהן ליאור קצב ונבחר לראש עיריית קריית מלאכי מטעם הליכוד.

לאחר הקמת מפלגת קדימה בראשות אריק שרון הצטרף מלכה למפלגה. בנובמבר 2008 הקים רשימה עצמאית שהתמודדה בבחירות לעירייה. מלכה נבחר לראשות העירייה והרשימה זכתה בארבעה מושבים במועצת העיר.

ב-9 במאי 2012 נעצר מלכה יחד גברים נוספים, בחשד שאנס עובדת בעירייה. כמו כן, העלתה המשטרה חשדות נגדו בנוגע לקבלת שוחד, מרמה והפרת אמונים. הוא הושעה מעבודתו על ידי משרד הפנים, וממלא מקומו בעירייה, חיים שטיינר, מונה על ידי מועצת העיר לכהן כראש העירייה עד ינואר 2013. לאחר כשבועיים ממועד מעצרו, שוחרר מלכה למעצר בית במושב חצב הסמוך לקריית מלאכי. במהלך מעצרו נולד לו בן מאשתו השנייה. בינואר 2013 חתם על הסדר טיעון, לפיו הודה והורשע בהטרדה מינית של שתי נשים ועבירות על חוק התכנון והבנייה, וייענש בעבודות שירות, פיצוי למתלוננות והתחייבות שלא יתמודד על ראשות העירייה בבחירות שנערכו באוקטובר 2013. במרץ 2013 הורשע.

במאי 2013 החליפו יוסי חדאד כראש העירייה.

באותה שנה הוגשה נגד מלכה תביעת דיבה על דברים שאמר ב-2008 בתחנת הרדיו 100FM בגנות שלמה וידר, מינהלן בבית ספר תיכון. ב-2015 הושגה פשרה בתיק ומלכה הסכים להתנצל ולשלם 17 אלף ש"ח כפיצוי.

ביוני 2018 הודיע מלכה על כוונתו להתמודד בבחירות המוניציפליות הקרובות. כחודשיים לפני הבחירות הסיר מועמדותו.

==קישורים חיצוניים==

* 

== הערות שוליים ==

קטגוריה:ישראלים ילידי מרוקו
קטגוריה:מורשעים בעבירות מין בישראל
קטגוריה:עולים בשנות ה-1950
קטגוריה:אנשי המושב
קטגוריה:מועצה אזורית מטה יהודה: אישים
קטגוריה:אלופי-משנה בצה"ל
קטגוריה:ראשי עיריית קריית מלאכי
קטגוריה:ראשי רשויות מקומיות ישראלים שהורשעו בדין
קטגוריה:ראשי רשויות מקומיות מטעם הליכוד
קטגוריה:ראשי רשויות מקומיות מטעם קדימה
קטגוריה:ישראלים שנולדו ב-1953
דרכו של הולל (אופרה)

דרכו של הולל (אנגלית: The Rake's Progress) היא אופרה בשלוש מערכות ואפילוג מאת איגור סטרווינסקי מבוססת על סדרה של 8 ציורי שמן באותו שם של הצייר ויליאם הוגארת, אותם ראה סטרווינסקי בתערוכה בשיקגו במאי 1947. את הלברית כתבו עבורו ויסטן יו אודן וצ'סטר קלמן.
הצגת הבכורה התקיימה בבית האופרה לה פניצ'ה בוונציה ב-11 בספטמבר 1951, בניצוחו של סטרווינסקי עצמו.
האופרה מספרת את סיפור עלייתו ונפילתו של טום רייקוול (ההולל) שנוטש את אהבת נעוריו (אן טרולאב) לטובת התענוגות של לונדון. הוא מלווה במשרתו ניק שדו שמסתבר שהוא שלוחו של השטן. המוביל אותו מאסון לאסון כשבסופו של דבר הוא מסיים את חייו בבית משוגעים.
בהצגת הבכורה העולמית של האופרה בשנת 1951 בוונציה הופיע זמר הבס היהודי-בולגרי, רפאל אריה, בתפקיד אביה של אן. את תפקיד בבה גילמה הזמרת היהודית-אמריקאית ג'ני טוראל.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:אופרות
קטגוריה:אופרות באנגלית
קטגוריה:מוזיקה על פי יצירות אמנות
בשדמות בית לחם

בשדמות בית לחם הוא שירו של המשורר והאמן אבא קונסטנטין שפירא אשר התחבר במאה ה-19. השיר מבטא געגועים לארץ ישראל בתקופת המקרא ואת הרצון הציבורי הכלל ישראלי, לחזור ולעלות אל הארץ. בשיר מתוארת דמותה הנאה של רחל אמנו- למרות ששמה אינו מוזכר בשיר במפורש - אשר לפי האמור בספר בראשית נטמנה לאחר פטירתה ב"דרך אפרתה": "וַתָּמָת רָחֵל וַתִּקָּבֵר בְּדֶרֶךְ אֶפְרָתָה הִוא בֵּית לָחֶם. וַיַּצֵּב יַעֲקֹב מַצֵּבָה עַל-קְבֻרָתָהּ הִוא מַצֶּבֶת קְבֻרַת-רָחֵל עַד-הַיּוֹם". מילות השיר מתארות את תחייתה כביכול מקברה, שעל פי מסורות נמצא באתר קבר רחל ליד בית לחם המקראית, ואת צעידתה-מסעה העל-זמני מזרחה, אל נהר הירדן. הדמעות נגרות מעיניה של רחל, בשירו של שפירא, כתוצאה מבִכְיה המתמשך על בניה החסרים והנעדרים, המתואר בספר ירמיהו: "כֹּה אָמַר ה' קוֹל בְּרָמָה נִשְׁמָע נְהִי בְּכִי תַמְרוּרִים רָחֵל מְבַכָּה עַל בָּנֶיהָ מֵאֲנָה לְהִנָּחֵם עַל בָּנֶיהָ כִּי אֵינֶנּוּ". אולם בשונה מ"קול ברמה" בפסוק התנ"כי, בשירו של שפירא שוררת "דומיה", "אֵין בְּכִי וַאֲנָחוֹת, אַךְ דְּמָעוֹת נִגָּרוּ", והן גולשות מעיניה של רחל אל הנהר וכביכול נמזגות בו. משלהי המאה ה-19 השיר התפרסם ונעשה אהוד. הוא שויך ליצירה העברית הציונית, ובמיוחד לאחר שהולחן על ידי חנינא קרצ'בסקי. וצורף למסכתות ההקראה והשירה במוסדות החינוך העבריים ביישוב החדש בארץ ישראל. במשך המאה ה-20 וה-21, זכה השיר לביצועים רבים בלחן זה.

השיר מושר בהגייה אשכנזית - מלעילית.

==מילות השיר שהולחנו==

==קישורים חיצוניים==

* נגה אשד עם קהל שרים את [http://www.youtube.com/watch?v=AahZsAOdqoo בשדמות בית לחם], באירוע זמרשת 7, באתר יוטיוב 
* 

==הערות שוליים==

קטגוריה:שירים בעברית
קטגוריה:שירי המאה ה-19
קטגוריה:עלייה
קטגוריה:ציונות בתרבות
קטגוריה:שירים המבוססים על התנ"ך
קטגוריה:שירים שהולחנו על ידי חנינא קרצ'בסקי
קטגוריה:פרשת וישלח
עמינדב (שירות לאומי)

לוגו עמותת עמידב
עמינדב היא אגודה דתית-לאומית להתנדבות במערך השירות הלאומי בישראל. בנים ובנות, הפטורים הפטורים מגיוס ושירות צבאי מנסיבות רפואיות או דתיות, נשלחים לתרום במסגרת זו למדינה ולחברה בחלופות אזרחיות. האגודה נרשמה ברשם העמותות ב-1986, והיא החלה לפעול ב-1989.

חלוצי הקמת "עמינדב" הם חניכי תנועת הנוער עזרא ואנשי קיבוץ שעלבים.
בראשות "עמינדב" עמד מאז היווסדה שמואל עמנואל, חבר קיבוץ שעלבים. כיום עומד בראשה הרב צבי במברגר.

"עמינדב" מפעילה אלפי בנות שירות בכל רחבי ישראל והעולם בתחומי התנדבות מגוונים כגון: מוסדות חינוך רגילים, חינוך מיוחד, עולים חדשים וחינוך בלתי פורמלי. וכן בתחומי הרווחה: קשישים, עבודה קהילתית ועוד. כמו כן, גם בתחום הבריאות הבנות משולבות בבתי חולים ובגופים וולונטריים, מסייעות לחולים ואף לבני משפחותיהם.
בפני בנות השירות ניצבת הבחירה להתנדב למשך שנה או שנתיים.
בעמינדב ישנם מתנדבים מכל קשת החברה הישראלית. ישנם תחומי התנדבות רבים ומגוונים.

== קישורים חיצוניים ==
* 
* [https://aminadav.org.il/אודות-עמינדב מי אנחנו?] באתר עמותת עמינדב
* 

קטגוריה:ישראל: עמותות
קטגוריה:ציונות דתית: תנועות
קטגוריה:שירות לאומי
חזקה של נקודה

250px
בגאומטריה, חזקה של נקודה ביחס למעגל נתון בעל רדיוס r היא הגודל <math>h = s^2 - r^2</math>, כאשר s הוא מרחק הנקודה ממרכז המעגל. החזקה מוגדרת כאשר הנקודה נמצאת במישור של המעגל. החזקה של נקודות הנמצאות מחוץ למעגל היא מספר חיובי, בתוכו שלילי, ועל המעגל - 0. 

החזקה שווה למכפלת אורכי הקטעים המתקבלים מחיתוך ישר דרך הנקודה עם המעגל, כאשר מכוונים את הקטעים כראוי, ואינה תלויה בבחירת הישר. בשרטוט, החזקה היא המכפלה
<math> h=|PM| \cdot |PN| = |PA| \cdot |PB|</math>. המושג נטבע ונחקר על ידי יאקוב שטיינר.

==הגדרות נוספות==
אם הנקודה מחוץ למעגל, החזקה שלה שווה לריבוע אורך המשיק למעגל היוצא ממנה. עובדה זו נובעת ממשפט פיתגורס: המשולש PTO ישר-זווית, ולכן <math>|PT|^2+|TO|^2=|PO|^2</math>.

המקום הגאומטרי של כל הנקודות בעלות אותה חזקה במרחב: [[פרבולואיד]]
אם נסתכל על המעגל במערכת צירים קרטזית כמעגל קנוני שרדיוסו r, נקבל שהחזקה של נקודה <math>(x,y)</math> היא:
<math>(\sqrt {(x-0)^2+(y-0)^2})^2-r^2 = x^2+y^2 - r^2</math>.
מכך ניתן לראות שאם נשרטט במרחב את המקום הגאומטרי של כל הנקודות שחזקתן שווה, נקבל פרבולואיד.

==שימושים==

ניתן להשתמש בחזקה כדי להגדיר מקומות גאומטריים הקשורים למעגל. לדוגמה, ציר רדיקלי הוא המקום הגאומטרי של כל הנקודות שחזקתן ביחס לשני מעגלים נתונים היא שווה.

==קישורים חיצוניים==

* 
* [https://web.archive.org/web/20110522130401/http://mathdl.maa.org/mathDL/46/?pa=content&sa=viewDocument&nodeId=437&bodyId=476 יאקוב שטיינר וחזקה של נקודה] 

קטגוריה:גאומטריה
קטגוריה:מעגל
בארי מקאפרי

בארי ריצ'רד מקאפרי (באנגלית: Barry Richard McCaffrey; נולד ב-17 בנובמבר 1942) הוא גנרל לשעבר בצבא ארצות הברית. הוא מוכר בזכות פיקודו על דיוויזיית החי"ר ממוכן ה-24 במלחמת המפרץ.

מקאפרי קיבל את עיטור צלב השירות המצוין (Distinguished Service Cross), שהוא העיטור השני בחשיבותו בצבא האמריקאי.

==ביוגרפיה==
מקאפרי נולד בטאונטון, מסצ'וסטס, שם סיים את לימודיו בתיכון. לאחר מכן, המשיך למכללת אנדובר. בשנת 1964 סיים את לימודיו באקדמיה הצבאית ווסט פוינט, עם סיום לימודיו באקדמיה הצבאית, הוסמך כקצין ח"יר בדרגת לוטננט. לאחר מכן התנדב לכוחות המוטסים של צבא ארצות הברית, הוסמך כצנחן וסיים את קורס הסיירים בבית הספר לחי"ר של הצבא האמריקני בפורט בנינג, ג'ורג'יה. בתפקידו הראשון שימש כמפקד מחלקה בדיוויזיה המוטסת ה-82 שבסיסה בפורט בראג. בשנת 1965 לקח חלק במבצע השבת הכוח ברפובליקה הדומיניקנית. בהמשך שימש כיועץ צבאי בווייטנאם ובמלחמת וייטנאם לחם כמפקד פלוגה בדיוויזיית הפרשים הראשונה (מוטסת). על גבורתו בקרב במהלך המלחמה הוענקו לו שני עיטורי צלב השירות המצוין ושני עיטורי כוכב הכסף.

במלחמת המפרץ פיקד מקאפרי על דיוויזיית החי"ר ממוכן ה-24, אשר ביצעה תמרון איגוף שמאלי בן 370 קילומטרים אל תוך עיראק. הכוחות שבפיקודו השמידו 300 טנקים, 300 תותחים, 1200 משאיות, 25 כלי טיס, ושבו 5000 חיילים עיראקיים, וזאת תוך ספיגת אבדות מעטות ביותר. היה זה תמרון השריון המהיר בהיסטוריה של המלחמות. בעבור פעולותיו כמפקד הדיוויזיה הוענקה למקאפרי מדליית השירות המצוין. בשנים 1994–1996 שירת כמפקד פיקוד דרום של ארצות הברית. לאחר פרישתו מן הצבא מונה על ידי הנשיא קלינטון למתאם הממשל לנושא הלוחמה בסמים.

לאחר שסיים את תפקידו, שב לאקדמיה הצבאית ווסט פוינט, כפרופסור ללימודי ביטחון ואסטרטגיה.

==עיטורים עיקריים==
*צלב השירות המצוין (פעמיים, בשל הפגנת גבורה בשדה הקרב)
*כוכב הכסף (פעמיים, בשל הפגנת גבורה בשדה הקרב)
*לב הארגמן (3 פעמים)
*מדליית השירות המצוין
*תג הצנחן המומחה (Master Parachutist Badge)

==קישורים חיצוניים==

==הערות שוליים==

קטגוריה:גנרלים בצבא ארצות הברית
קטגוריה:מפקדי פיקוד דרום של ארצות הברית
קטגוריה:אנשי הכוחות המזוינים של ארצות הברית במלחמת וייטנאם
קטגוריה:מעוטרי צלב השירות המצוין
קטגוריה:מעוטרי לב הארגמן
קטגוריה:מלחמת המפרץ: אישים
קטגוריה:מעוטרי מדליית השירות המצוין (צבא ארצות הברית)
קטגוריה:מעוטרי כוכב הכסף
קטגוריה:בוגרי האקדמיה הצבאית של ארצות הברית
קטגוריה:סגל MSNBC
קטגוריה:אמריקאים שנולדו ב-1942
דיוויזיית הפרשים הראשונה (ארצות הברית)

דיוויזיית הפרשים הראשונה היא דיוויזיית חיל רגלים קלה מוטסת, בצבא ארצות הברית. הדיוויזיה הוקמה ב-13 בספטמבר 1921 כדיוויזיית חי"ר. היא שירתה במערכות השונות של צבא ארצות הברית החל ממלחמת העולם השנייה (בזירת האוקיינוס השקט), מלחמת קוריאה ועד היום.

עם גיבוש הרעיון של דיוויזיית חי"ר יבילת אוויר באמצעות מסוקים, במהלך 1965, הוסבה הדיוויזיה לדיוויזיה קלה יבילת אוויר. היא מוכרת במיוחד בשל הקרבות שניהלה במלחמת וייטנאם, ובהם קרב יה דראנג ומבצע פגסוס להסרת המצור מעל בסיס הנחתים בקה סאן.

בין המפקדים הבולטים אשר שירתו בשורות הדיוויזיה ניתן למנות את הארי קינארד, ג'ון טולסון, בארי מקאפרי והרולד מור. 

הגדוד ה-1 של חטיבה 7, דיוויזיית הפרשים הראשונה, נוחת בקרב יה דראנג


== לקריאה נוספת ==
* Moore, Harold G. & Joseph L. Galloway, We Were Soldiers Once… And Young. HarperTorch. 
* הארולד ג' מור וג'וסף ל' גאלוויי, "חיילים היינו וצעירים!", הוצאת צה"ל/ פו"ם – המכון לחקר הטקטיקה והפעלת הכוח, 2006 (עובד לסרט "חיילים היינו" בשנת 2002).
* ג'ון גאלבין, "היורדים לקרב", הוצאת מערכות, 1972.

== קישורים חיצוניים ==

* 
* שי קלפר, [https://web.archive.org/web/20200222224130if_/http://maarachot.idf.il/PDF/FILES/1/112571.pdf מנהיגות המג"ד בשדה הקרב בעבר, בהווה ובעתיד], מערכות 434, דצמבר 2010, עמ' 26-37.
* טל טובי, [https://web.archive.org/web/20200222224130if_/http://maarachot.idf.il/PDF/FILES/0/110440.pdf המערכה ביא דראנג ועיצוב אופייה של מלחמת וייטנאם], מערכות 388, אפריל 2003, עמודים 24-31.
* ג'ון טולסון, [https://web.archive.org/web/20200222224130if_/http://maarachot.idf.il/PDF/FILES/9/108489.pdf פגסוס - הקרב על קא סאן: מבצע משולב בויאט-נאם], מערכות 226, נובמבר 1972, עמודים 2-8.

== הערות שוליים ==

קטגוריה:דיוויזיות בצבא ארצות הברית במלחמת העולם השנייה
1
1
קטגוריה:יחידות הכוחות המזוינים של ארצות הברית במלחמת קוריאה
קטגוריה:מלחמת וייטנאם
*